Kanë dalë në dritë detaje të reja mbi sulmin ndaj të burgosurave politike në burgun Qarchak të dielën, 13 dhjetor 2020.
Sipas këtij raporti, të paktën 20 roja meshkuj e femra e kanë shoqëruar drejtorin e ri të Qarchak, Soghra Khodadadi, në nisjen e një sulmi mbi të burgosurat politike që mbahen në Pavijonin 8 të burgut Qarchak.
Sulmi i rojave anti-rebelim ndodhi në kohën e drekës, ndërkohë që të burgosurat nuk kishin veshje të përshtatshme për t'u ballafaquar me rojat meshkuj. Disa nga rojat e përfshira në këtë sulm janë Samira Ilkhani, Khoshraftar, Karami, dhe Gharegozlou.
Rojat anti-rebelim i rrahën brutalisht të gjitha të burgosurat në pavijonin 8 me shkopinj e armë paralizuese.
Të burgosurën politike Zahra Safaei e kanë goditur në kokë me shkopinj. Ajo ka gjithashtu mavijosje kudo nëpër krahë.